আরো একটি দারুণ লেখা লিখলেন জনাব সলিমুল্লাহ খান। প্রয়াত তারেক মাসুদকে নিবেদিত অনেক লেখার মধ্যে এটা অন্যতম হয়ে থাকবে। তবে অবাক হয়েছি যে তিনি ইতিহাস বিভাগকে অকারণে একহাত দেখিয়েছেন: “তিনি ইতিহাস বিভাগে পড়িতেন। এই পড়া তাহার চিন্তার পথে কোন ব্যাঘাত সৃষ্টি করিতে পারে নাই। তারেক আমাকে কথাটা নিজেই বলিয়াছিলেন, ‘ইতিহাস বিভাগের শিক্ষক হওয়া আমার লক্ষ্য নহে।’” তাহলে গত নব্বই বছর ধরে এই বিভাগে যারা পড়েছেন এবং পড়িয়েছেন তারা সবাই গাড়ল? আমার তো মনে হয় তারেক মাসুদের চলচ্চিত্রে ইতিহাস মনস্কতার যে সৃষ্টিশীল ছোঁয়া তার উৎস ইতিহাস বিভাগই। না হলে ডিপার্টমেন্ট-এ ডিপার্টমেন্ট-এ তারেক মাসুদ জন্মগ্রহণ করত!